Source: https://ficek.sk/opatovne-dohodnuta-skusobna-doba-35738
Timestamp: 2019-09-18 01:55:50+00:00

Document:
[2019] Opätovne dohodnutá skúšobná doba | Právna Poradňa '
Otázka: Opätovne dohodnutá skúšobná doba
Dobrý deň. Môže si zamestnávateľ uplatniť skúšobnú dobu opakovane u jedného zamestnanca v aktuálnej PZ? Mal uzavretú pracovnú zmluvu so zamestnancom na dobu určitú v trvaní 9 mesiacov do konca roka 2017, potom bol 8 dni bez zamestnania, následne u nás podpísal Dohodu o pracovnej činnosti na 40 dni počas evidencie na Úrade práce a po jej ukončení zase s nami uzavrel pracovnú zmluvu na dobu určitú od 01. 03. 2018 do konca roka 2018. Ďakujem D.
Odpoveď: Opätovne dohodnutá skúšobná doba
Skúšobnú dobu upravuje § 45 Zákonníka práce
Vo Vašom prípade je potrebné posúdiť, či ide o opakovane uzavretý pracovný pomer na dobu určitú. Podľa § 48 Zákonníka práce:
Keďže medzi tými istými účastníkmi došlo k uzavretiu pracovnej zmluvy na dobu určitú pred uplynutím šiestich mesiacov po skončení predchádzajúceho pracovného pomeru na určitú dobu, nie je podľa môjho právneho názoru možné znova v pracovnej zmluve dohodnúť skúšobnú dobu.
Aj keby ste si skúšobnú dobu opätovne dohodli, nebolo by počas jej plynutia možné platne skončiť pracovný pomer, keďže by išlo o neplatne dohodnutú skúšobnú dobu.
Nehovoriac o tom, že takéto konanie by mohlo byť považované aj za konanie v rozpore s dobrými mravmi. Podľa čl. 2 Zákonníka práce, podľa ktorého: Pracovnoprávne vzťahy podľa tohto zákona môžu vznikať len so súhlasom fyzickej osoby a zamestnávateľa. Zamestnávateľ má právo na slobodný výber zamestnancov v potrebnom počte a štruktúre a určovať podmienky a spôsob uplatnenia tohto práva, ak tento zákon, osobitný predpis alebo medzinárodná zmluva, ktorou je Slovenská republika viazaná, neustanovuje inak. Výkon práv a povinností vyplývajúcich z pracovnoprávnych vzťahov musí byť v súlade s dobrými mravmi; nikto nesmie tieto práva a povinnosti zneužívať na škodu druhého účastníka pracovnoprávneho vzťahu alebo spoluzamestnancov.
Tento článok sa pretavuje do § 13 ods. 3 Zákonníka práce, podľa ktorého:
Podotázka: Opätovne dohodnutá skúšobná doba (Pracovné právo)
Môže byt pracovný pomer uzatvorený na dobu určitú bez skúšobnej doby. Ďakujem.
Dobrý deň, áno je možné uzatvoriť pracovný pomer na dobu určitú aj bez dojednania skúšobnej doby.
Podľa ust. § 45 Zákonníka práce platí :
"Skúšobná doba
Možnosť nie povinnosť dojednania skúšobnej doby vyplýva z odst. 1 § 45 a to zo slova "môže".
Dobrý deň, chcela by som vedieť, či je možné dohodnúť skúšobnú dobu v prípade, že zamestnanec pracoval u nás od 9. 4. 2018 do 25. 5. 2018. Ukončil pracovný pomer v skúšobnej dobe. Teraz k nám chce nastúpiť na iné pracovisko. Môžem s ním dojednať skúšobnú dobu? Ďakujem.
zákon výslovne takúto situáciu neupravuje, preto je potrebné vykladať ustanovenia o skúšobnej dobe z hľadiska účelu. Účelom je odskúšať zamestnanca na určitej pracovnej pozícii. Ak ho chcete prijať na iný druh práce a budete uzatvárať novú pracovnú zmluvu, potom by mohlo byť objektívnym dôvodom to, že ešte na danej pozícii nepracoval a je potrebné ho vyskúšať. Existuje však aj riziko, že v prípade eventuálneho súdneho sporu, by súd takto dojednanú skúšobnú dobu vyložil inak a považoval by ju za neplatnú. Podľa môjho právneho názoru je však podstatné, či by mal robiť inú prácu, než predtým.
Dobrý deň, chcel by som sa spýtať, či je možné predĺžiť skúšobnú dobu ak ju mám uzavretú na jeden mesiac nie na tri a o ďalší mesiac alebo dva. Ďakujem.
1./ Podľa ust. § 45 Zákonníka práce platí :
2./ Z uvedeného ustanovenia Zákonníka práce vyplýva, že dojednanie skúšobnej doby je možnosťou zmluvných strán v prac. zmluve, zamestnávateľa a zamestnanca. ZP stanovuje maximálnu dĺžku trvania prac. doby 3 mesiace, u ved. zamestnancov najviac 6 mesiacov.
3./ V otázke sa pýtate, či možno predĺžiť skúš. sobu z jedného na dva prípadne tri mesiace. Možné sú dve odpovede :
a/ Ak už skúšobná doba jedného mesiaca uplynula, potom už predĺženie skúšobnej doby nie je možné, nakoľko už uplynula.
b/ Pokiaľ Vám jeden mesiac skúšobnej doby neuplynul, potom na základe dohody so zamestnávateľom je možné predĺženie skúšobnej doby o maximálne 2 mesiace. Keďže ste sa dohodli na trvaní skúšobnej soby jedného mesiaca, predĺženie je možné len na základe písomnej dohody so zamestnávateľom. Zamestnávateľ nie je povinný s predĺžením skúšobnej doby súhlasiť.

References: § 45
 § 48
 čl. 2
 § 13
 § 45
 § 45
 súd 
 § 45